
Бүген Татарстан Республикасы Президенты Рөстәм Миңнеханов кайбер федераль ведомстволарның аеруча зур эшләр башкарган хезмәткәрләренә 2013 елгы җәйге универсиаданы оештыруга һәм уздыруга зур өлеш керткәннәре өчен Татарстан Республикасы дәүләт бүләкләрен тапшырды.

Казан шәһәрендәге 2013 елгы XXVII Бөтендөнья җәйге универсиадасын уздыру йомгаклары буенча бүләкләр тапшыру тантанасы Мәскәү шәһрендә, Татарстан Республикасының Россия Федерациясендәге Тулы вәкаләтле вәкиллеге бинасында узды.

Татарстан Республикасы дәүләт бүләкләре – “Фидакарь хезмәт өчен” медальләре һәм Татарстан Республикасы Президенты Рәхмәт хатлары 13 кешегә тапшырылды.

Бүген Татарстан Республикасы Президенты Рөстәм Миңнеханов Казахстан Республикасының РФдәге Гадәттән тыш һәм Тулы вәкаләтле илчесе Галым Оразбәков белән очрашты. Очрашу Мәскәүдә Татарстан Республикасының РФдәге Тулы вәкаләтле вәкиллеге бинасында узды.

Бүген Лаеш районы Усад авылында “ICL-КПО ВС” ААҖ инженер үзәген ачу тантанасы булды. Анда Татарстан Президенты Рөстәм Миңнеханов катнашты. ICL-КПО ВС – мәглүмат технологияләре өлкәсендә комплекслы карарлар һәм консалтинг, проектлау, мәгълүмат системалары кертү һәм гарантияле һәм сервис хезмәте тәкъдим итүче әйдәп баручы Россия компаниясе.

Бүген Татарстан Республикасы Президенты Рөстәм Миңнеханов Лаешта светодиодлы яктырткычлар җитештерүче “Ферекс” заводын ачты. Лаеш районы территориясендә бу компаниянең икенче предприятиесе ачылу күңелле вакыйга. Алар үзләрен ышанычлы тәэмин итүчеләр буларак күрсәтте. Без Универсиада вакытында сезнең продукциянең яктысын тойдык. Сезнең перспективаларыгыз яхшы, продуктыгыз конкурентлыкка сәләтле”, - диде Татарстан Президенты производствоны эшләтеп җибәрү тантанасында.

2013 елда Татарстан Республикасында игенчелек тармагын үстерүгә 20 млрд. сумнан артык акча тотылган. Бүген бу хакта Татарстан Республикасы Хөкүмәт Йортында уздырылган республика киңәшмәсендә ТР Премьер-министры урынбасары-ТР авыл хуҗалыгы һәм азык-төлек министры Марат Әхмәтов хәбәр итте.

Киңәшмәне республиканың барлык муниципаль районнары белән видеоконференцэлемтә режимында Татарстан Республикасы Президенты Рөстәм Миңнеханов уздырды. Киңәшмәдә шулай ук Татарстан Республикасы Премьер-министры Илдар Халиков та катнашты.

Татарстан Республикасында күп фатирлы йортларга капиталь ремонт эшләре күләмнәре 4,7 млрд. сумлык итеп үтәлгән. Бүген бу хакта Татарстан Республикасы төзелеш, архитектура һәм ТКХ министры Ирек Фәйзуллин Татарстан Республикасы Хөкүмәт Йортында узган киңәшмәдә хәбәр итте.

Киңәшмәне республиканың барлык муниципаль районнары белән видеоконференцэлемтә режимында Татарстан Республикасы Президенты Рөстәм Миңнеханов уздырды. Киңәшмәдә шулай ук Татарстан Республикасы Премьер-министры Илдар Халиков та катнашты.

Россия Федерациясе иминлек органнары хезмәткәре көне белән бүген Татарстан Республикасы Президенты Рөстәм Миңнеханов ТР буенча РФ ФИХИ хезмәткәрләрен һәм ветераннарын котлады. «Бүген без Ватаныбыз иминлеген, безнең гражданнарның хокук һәм ирекләрен барытларча һәм кыю саклаучыларга рәхмәтебезне белдерәбез, - РФ иминлек органнары хезмәткәре көненә багышланган тантанадагы чыгышында белдерде Рөстәм Миңнеханов. – Иминлек органнары илнең милли ихтыяҗларын, аның суверенитеты һәм территориаль берлеген саклауда һәрвакыт төп рольне уйнады». Татарстан Президенты сүзләренчә, иминлек органнары көнендә шундый очрашулар инде яхшы гадәткә әйләнде. Ул безнең ил махсус хезмәтләре тарихы чын каһарманлык мисалларына бай икәнен билгеләп үтте.
Рәсми Татарстан